**Bilo je online, ali više nije!**

Zadnji dan u učionici bio je 13.3.2020. i bio je petak…

Kako bismo spriječili širenje koronavirusa u Hrvatskoj, ili barem u Osječko-baranjskoj županiji, od 17.3.2020. u Osnovnoj školi Drenje počinje *online* nastava. U tom periodu bilo je veoma teško, ne samo učenicima, već i učiteljima.

Najveća podrška u *online* nastavi bili su mi roditelji i sestra i da nije bilo njih, ne bih uspjela.

Sestra mi je pomagala oko svega što mi nije bilo jasno. Uz nju, imala sam veliku podršku svih učitelja, osobito razrednice Evice Dernej i učiteljice Marije Pešić.

*Online* je bilo puno više zadaća i gradivo koje bi, da smo radili *uživo*, odradili na nastavi. Dobivali smo zadaću i iz nekih predmeta iz kojih *uživo* nikada nismo dobivali. Nadam se da ćemo ostati zdravi i da nećemo opet krenuti *online.*

Način na koji održavamo nastavu danas zovemo *novo normalno:* maske i nove epidemiološke mjere kojih se moramo pridržavati! Više nema miješanja razreda kao prije, nema sjedenja u klupi s Lanom…moramo držati razmak, prati i dezinficirati ruke više nego prije, nema druženja u knjižnici( dozvoljeno je samo šest učenika) i ništa nije kao prije.

Školi je mjesto u učionici, shvatila sam!

Molim vas, pazite na sebe i mislite na druge!

*Barbara Bušić, 7.a*